വെള്ളമടിച്ച് വഴക്കുണ്ടാക്കി, മദ്യം തന്നതിന് ബാറിനെതിരെ കേസും കൊടുത്തു, 40 കോടിരൂപ നഷ്ടപരിഹാരം നല്കാന് വിധി രണ്ടടിച്ച് കഴിഞ്ഞാല് വഴക്കിടുന്നത് ചിലരുടെ ശീലമാണ്. കുടിച്ച് വഴക്കുണ്ടാക്കി പൊലീസ് അറസ്റ്റ് ചെയ്യുകയും, പിന്നീട് ഒരു രാത്രി സ്റ്റേഷനില് കൊതുകുകടിയും കൊണ്ട് കിടക്കുന്നതുമൊക്കെ അത്തരക്കാരുടെ ഒരു പതിവ് കലാപരിപാടിയായിരിക്കും. ഡാനിയല് റൗള്സ് എന്ന വ്യക്തിയും ഇതുപോലെ കുറച്ച് വയറ്റില് ചെന്നാല് അടികൂടുന്ന സ്വഭാവക്കാരനാണ്. മുന്പ് പല തവണ അയാള് ഇതുപോലെ വഴക്കിടുകയും അറസ്റ്റ് ചെയ്യപ്പെടുകയും ഉണ്ടായി. എന്നാല്, ഒരിക്കല് കുറച്ച് കൂടുതല് മദ്യം കഴിച്ചതിന് ശേഷം അദ്ദേഹം ഒരു അടിപിടിയില് ഏര്പ്പെടുകയും, കാര്യമായി പരിക്കേല്ക്കുകയും ചെയ്തു. എന്നാല്, പിന്നീട് അയാള് എന്താണ് ചെയ്തതെന്നോ? ഇതിന് നഷ്ടപരിഹാരം ചോദിച്ചു കൊണ്ട് അയാള് ബാറിനെതിരെ കേസ് കൊടുത്തു. ബാറില് ഇത്രയധികം മദ്യം വിളമ്ബിയത് കൊണ്ടല്ലേ അയാള്ക്ക് ഈ ഗതി വന്നതെന്നായിരുന്നു അയാളുടെ ചോദ്യം. കോടതിയ്ക്ക് അയാളുടെ സംശയം ന്യായമാണെന്ന് തോന്നി. യുണൈറ്റഡ് സ്റ്റേറ്റ്സിലെ ഒരു കോടതി മദ്യപാനിയെ അനുകൂലിച്ച് വിധി പറഞ്ഞു. ബാര് അയാള്ക്ക് ഇത്രയധികം മദ്യം നല്കരുതായിരുന്നുവെന്ന് കോടതി പറഞ്ഞു. ഇത് മാത്രമല്ല, ഇതിന് നഷ്ടപരിഹാരമായി 40 കോടി അയാള്ക്ക് ബാര് നല്കണമെന്നും കോടതി ഉത്തരവിട്ടു. ഈ വിചിത്രമായ കേസ് ടെക്സാസില് 2019 മെയ് മാസത്തിലാണ് സംഭവിക്കുന്നത്. അന്ന് ഡാനിയല് ബാറില് മദ്യപിക്കാനായി പോയി. അടിച്ച് ലെവല് വിട്ട അയാള്, കാര് പാര്ക്കിംഗില് എത്തിയയുടന് ഒരാളുമായി വഴക്കുണ്ടാക്കി. അടിപിടിയില്, ഡാനിയേലിന്റെ തലയ്ക്ക് ഗുരുതരമായി പരിക്കേറ്റു. അതിന് ശേഷം, ബാറിന്റെ ഉടമ ലൂര്ദ് ഗലിന്ഡോയുടെയും ബാര്ടെന്ഡറുടെയും പേരില് ഡാനിയല് കോടതിയില് ഒരു കേസ് ഫയല് ചെയ്തു. തനിക്കുണ്ടായ മുറിവിന് അവരാണ് ഉത്തരവാദികളെന്ന് അയാള് വാദിച്ചു. തനിക്ക് ഇത്രയധികം മദ്യം നല്കിയിരുന്നില്ലെങ്കില്, തനിക്ക് ഈ അവസ്ഥ വരുമായിരുന്നില്ലെന്ന് അയാള് വാദിച്ചു. താന് വയ്യാതെ കിടന്നപ്പോള് അവര് ആംബുലന്സ് വിളിക്കാന് ശ്രമിച്ചില്ലെന്നും ഡാനിയല് ആരോപിച്ചു. അതിശയകരമെന്നു പറയട്ടെ, കോടതി അദ്ദേഹത്തിന്റെ വാദം അംഗീകരിച്ചു. ആറ്റര് ആന്ഡ്രൂ കൗണ്ടിയിലെ ജില്ലാ കോടതി ഡാനിയേലിന് അനുകൂലമായി വിധി പ്രസ്താവിച്ചു. കേസിന്റെ വിചാരണയ്ക്ക് പോലും ബാറിന്റെ ഉടമ കോടതിയിലെത്തിയില്ല. അതുകൊണ്ടാകാം ഡാനിയലിന്റെ വാദം കേട്ട കോടതി ബാറിന് 40 കോടി രൂപ നഷ്ടപരിഹാരം വിധിച്ചു. എന്നിരുന്നാലും, 30 ദിവസത്തിനുള്ളില് ബാര് ഉടമയ്ക്ക് അപ്പീല് നല്കാനുള്ള അവസരമുണ്ട്. Last Updated Aug 19, 2021, 2:07 PM IST 40 crore Texas against bar got drunk fight